Chromecast

Chromecast on ettevõtte Google Inc. välja töötatud seade (tehnika) voogmeedia (audio, video) suunamiseks traadita side kohtvõrgu (Wi-Fi) kaudu teleri HDMI-pessa. Voogedastaja vajab toitevoolu, mida on võimalik anda micro-USB-pessa võrgutoiteplokist või USB-kaabliga teleri enda USB-pesast.

Internetist telerisse (või ka AV-ressiivrisse) ülekantavat meediasisu (YouTube, Spotify, Netflix jm) saab valida ja juhtida Chromecasti rakendusega mobiiltelefonist (Android, iOS) või arvutist Chrome'i brauseri vahendusel. Chromecast on kasutatav kõigis levinud operatsioonisüsteemides. Ümbersuunamise järel ühendab voogedastaja teleri otse internetti, nii et telefonitoimingud võivad jätkuda tavalisel viisil.

Chromecasti esimese põlvkonna seade avalikustati 24. juuli 2013. Samal päeval oli ka võimalik juba seadet osta. Teine põlvkond toodi turule 29. septembril 2015. Samal päeval tuldi välja ka ainult heli edastava voogedastusseadmega Chromecast Audio. Chromecast Ultra tuli turule 6. novembril 2016. Ultra tõi endaga võimaluse edastada 4K Ultra HD ja HDR meediasisu. Kõige uuem põlvkond on kolmas, mis toodi välja 10. oktoobril 2018.

 Arendus 
Chromecasti idee peale tuli Majd Bakar. Ta esitas selle idee Google'ile aastal 2011, kui oli läinud tööle nende televisiooniga seotud ideearenduse töörühma. Majd tuli idee peale aastal 2008, kui nägi, kui palju pidi tema naine Carla Hindie vaeva nägema tolleaegse teleri liidesest sisu otsimisega ja liideses navigeerimisega.

Chromecasti arendustiim asus tööle 2012. Esimene põlvkond väljastati 24. juulil 2013.

 Kasutus 
Google Chromecasti kasutamiseks on kaks meetodit: esimene kasutab mobiili ja interneti äppe, mis toetavad Google Casti tehnoloogiat; teine viis laseb kasutajal Google Chrome'i või Androidi seadme kaudu ekraanile peegeldada tolle seadme ekraanil kuvatavat sisu (screen mirroring).

Kui seadet parasjagu ei kasutata, on võimalik ekraanile kuvada personaliseeritud sisu. Seda kutsutakse "Backdop"-iks. Sisu võib sisaldada pilte, ilmaolusid, ilmaennustusi, uudiseid ja veel palju teisi asju.

 Disain ja riistvara 
Chromecasti seadmed on adapterid, mis töötavad välise micro-USB või USB toite peal. Videot edastavad Chromecastid ühenduvad TV või monitori HDMI pessa. Ainult audiot edasi andvad mudelid edastavad heli integreeritud 3,5 mm stereo/mini-TOSLINK pesa kaudu. Vaikimisi ühenduvad Chromecastid internetti läbi Wi-Fi, kuid on võimalik osta ka adapter, mis võimaldab kaabliga internetti ühendamist.
Esimene põlvkond
Esimese põlvkonna Chromecast on 72 mm pikk, 35 mm lai, 12 mm kõrge, kaalub 34 grammi, ühes otsas HDMI-pistik ja teises otsas micro-USB-liides. Olemas on ka lähtestusnupp (Reset) ja olekut näitav LED. Sel on Marvell Armada 1500 Mini 88DE3005 SoC 1.2 GHz ARM Cortex-A9 protsessor, 2 GB mäluruumi, 512 MB SDRAM-i, WLAN-i Wi-Fi-moodul, Bluetooth-moodul ja FM-moodul. Maksimaalne video resolutsioon on 1080p ja toetatud Wi-Fi standardid on 802.11b/g/n (802.11n ainult 2,4 GHz).pisi|Esimese põlvkonna Chromecast|alt=
pisi|Teise põlvkonna Chromecast|alt=See toetab järgmisi operatsioonisüsteeme:

Android Gingerbread 2.3 või uuem;
Chrome OS (Chrome 28 või uuem);
iOS 6.0 või uuem;
Mac OS 10.7 või uuem;
Windows 7 või uuem.

Teine põlvkond
Teise põlvkonna Chromecast on ümmargune, diameetriga 51,9 mm, 13,49 mm kõrge, kaalub 39,1 grammi, ühes otsas juhtmega pikendatud HDMIpistik ja teises otsas micro-USB-liides. Nagu ka esimesel põlvkonnal, on ka teisel lähtestusnupp ja olekut näitav LED. Sel on Marvell Armada 1500 Mini Plus 88DE3006 SoC, 1,2 GHz dual ARM Cortex-A7 protsessor, 256 MB mäluruumi, 512 MB RAM-i, WLAN Wi-Fi moodul, Bluetooth-moodul ja FM-moodul. Maksimaalne video resolutsioon on 1080p ja toetatud WiFi standard on 802.11ac (2,4 GHz / 5 GHz).
pisi|Kolmanda põlvkonna Chromecast

Kolmas põlvkond
Kolmanda põlvkonna Chromecast on ümmargune, nagu ka teise põlvkonna Chromecast. Selle diameeter on 51,9 mm, pikkus 52 mm, kõrgus 13,8 mm ja kaalub 40 grammi. Disain on samasugune eelkäijaga, ümmargune koos HDMI juhtmega. Ka sellel on micro-USB liides. Toetatud lahutusvõime on 1080p 60fps-i juures. WiFi standard on 802.11ac, mis toetab 2,4 GHz ja 5 GHz. Toetatud operatsioonisüsteemid:

 Android 4.2 või uuem
 iOS 9.1 või uuem
 Mac OS X 10.9 või uuem
 Windows 7 või uuem

Kolmanda põlvkonna Chromecasti riistvaras suuri muutusi ei toimunud. See anti välja 10. oktoobril 2018.

 Chromecast Ultra 
Chromecast Ultra tuli välja 6. novembril 2016. Selle disain on ümar, mis on sarnane teise ja kolmanda põlvkonna Chromecastile. Ultra diameeter on 58,2 mm, pikkus 58,2 mm, kõrgus 13,7 mm ja kaalub 47 grammi. Üheks suuremaid erinevusi on resolutsioon, mis Ultral on 4K Ultra HD. Võrgukaabli pesa asub toiteploki ääres. See toetab ka 802.11ac (2,4 GHz / 5 GHz) Wi-Fi standardit.

Toetatud operatsioonisüsteemid:

 Android 4.1 või uuem
 iOS 8.0 või uuem
 Mac OS X 10.9 või uuem
 Windows 7 või uuem

 Chromecast Audio 
Chromecast Audio anti välja 29. septembril 2015, koos teise põlvkonnaga. Erinevalt teistest Chromecastidest pole Audio mõeldud videote, vaid hoopis muusika esitamiseks. Sellel on sarnane disain teise põlvkonna Chromecastiga. Audio diameeter on 51,9 mm, kõrgus 13,49 mm ja see kaalub 30,7 grammi. Enda seadmega ühendamiseks on Audiol 3,5 mm analoog/digitaalstereopesa, toite jaoks micro-USB-pesa ja lähtestusnupp. Seadmel on ka Wi Fi-moodul, mille toetatud standardid on 802.11b/g/n/ac (2,4 GHz / 5 GHz). Audio toetab helisid sagedustel kuni 24-bit 96 kHz.

Mudelite võrdlus
MudelEsimene põlvkondTeine põlvkondAudioUltraKolmas põlvkondVäljalaskeaeg24. juuli 201329. september 201529. september 20156. november 201610. oktoober 2018Kiibil olev süsteemMarvell Armada 1500 Mini 88DE3005-A1Marvell Armada 1500 Mini Plus 88DE3006Marvell Armada 1500 Mini Plus 88DE3006Mälu512 MB RAM512 MB RAM256 MB RAMMaht2 GB256 MB256 MBResolutsioon1080p1080p @ 30fps või 720p @ 60fps - 4K Ultra HD
 HDR101080p @ 60fpsHeli - -192 kHz 24-Bit DAC -Ühendusviisid HDMI
 WiFi(802.11b/g/n @ 2.4 GHz)
 Ethernet(eraldi toiteadapteriga) HDMI
 WiFi (802.11b/g/n/ac @ 2.4/5 GHz)
 Ethernet(eraldi toiteadapteriga) 3,5  mm stereopesa ja mini-TOSLINK
 Wi-Fi (802.11b/g/n/ac @ 2.4/5 GHz)
 Ethernet(eraldi toiteadapteriga) HDMI
 Wi-Fi (802.11b/g/n/ac @ 2.4/5 GHz)
 Ethernet (kaasas oleva toiteadapteriga) HDMI 
 WiFi(802.11b/g/n/ac @ 2.4/5 GHz)
 Ethernet(eraldi USB toiteadapteriga)ToideMicro-USBMicro-USBMicro-USBMicro-USBMicro-USBMõõtmed72x35x12 mm51,9x51,9x13,49 mm51,9x51,9x13,49 mm58,2x58,2x13,70 mm51,81x51,81x13,8 mmKaal34 g39,1 g30,7 g47 g40 gMudeli number H2G2-42 NC2-6A5 RUX-J42 GA3A00403A14 GA00439
 Viited 

 Välislingid 
Google Chromecast lisab nuti sinu teleri ette

Kategooria:Võrguseadmed